ব্যাপারটা শেষে এখানে এসে ঠেকলো যে, যন্ত্র সুর করে দিচ্ছে আর গাইছে মানুষ, যেখানে প্রথম দিককার দিনগুলোতে মানুষের তৈরি গানের বিশ্লেষণের কাজেই কেবল এ.আই ব্যবহার করা হতো! সত্যি কথা বলতে গেলে, সৃজনশীল কাজে এ.আই-এর পারদর্শিতা বৃদ্ধির ব্যাপারটি চমকপ্রদ হলেও কিছুটা ভীতিকরও বটে! এখানে উল্লেখ্য ব্যাপারটি হলো এই যে, এ লেখায় সঙ্গীত নিয়ে কাজ করার যে ধাপ বা প্রক্রিয়াগুলো বর্ণনা করা হয়েছে সেগুলো কোনো বিধিবদ্ধ সূত্র নয় যেন পৃথিবীর সমস্ত সঙ্গীতই এভাবে সৃষ্টি হয়েছে বা হচ্ছে! এগুলো ছিল নিছকই সাধারণ কিছু উদাহরণ এবং সঙ্গীতের বিশালতার তুলনায় কিছুটা হাস্যকরও বটে!